Άγιος Νικόλαος Μαγνησίας

Ο Άγιος Νικόλαος ή Δευκαλίων είναι βραχονησίδα στον Παγασητικό κόλπο, νοτιοδυτικά του ακρωτηρίου Αγκίστρι ή Άκρα Πύρρα των αρχαίων. Το σημερινό όνομά της οφείλεται στο εκκλησάκι του Αγίου Νικολάου του Θαλασσινού ή αλλιώς του Αγίου Νικολάκη εκεί ενώ το Δευκαλίων από την ελληνική μυθολογία. 

Ο Στράβων αναφέρει στα Γεωγραφικά καθώς ανεβαίνει κανείς βόρεια: "…μετά είναι ο Πτελεός, και ο Άλος. Μετά το ιερό της Δήμητρας, και ο Πύρασσος κατεστραμμένος και πάνω από εκεί οι Θήβες. Μετά το ακρωτήριο Πύρρα και δύο νησάκια το ένα καλείται Πύρρα και το άλλο Δευκαλίων. Εκεί τελειώνει η Φθιώτιδα.". Μαζί με την γειτονική βραχονησίδα Πύρρα, αναφέρονται από τον Ρήγα Φεραίο στο έργο του "Νέος Ανάχαρσις" (Βιέννη το 1797) αλλά και στη Χάρτα της Ελλάδος, Φύλλο 5, όπου επισημαίνει την παρουσία εκκλησίας στην βραχονησίδα Δευκαλίων, με το σχετικό συμβολισμό του σταυρού. Επίσης και οι δύο βραχονησίδες αναφέρονται στην τοπογραφία του Νίκου Μάγνη που εκδόθηκε στην Αθήνα το 1860.

Εξωτερικοί σύνδεσμοι

 Ένας κρυμμένος θησαυρός. Ο Άγιος Νικολάκης ο θαλασσινός βρίσκεται στο Βόλο στον ιστότοπο https://www.secretvolos.gr/.

 Παραπομπές 

Κατηγορία:Νησιά του Παγασητικού
Κατηγορία:Ελληνικές βραχονησίδες